KOMISIJOS REGLAMENTAS (EB) Nr. 1512/2005
2005 m. rugsėjo 15 d.
iš dalies keičiantis Reglamentą (EB) Nr. 753/2002, nustatantį Tarybos reglamento (EB) Nr. 1493/1999 nuostatų dėl tam tikrų vyno sektoriaus produktų apibūdinimo, pavadinimo, pateikimo ir apsaugos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ir ypač į jo 53 straipsnį,
kadangi:
(1)
Komisijos reglamentas (EB) Nr. 753/2002 (2) turi būti atitinkamai pakeistas, siekiant atsižvelgti į įvairius techninius pokyčius, kurie gali turėti poveikio prekybai, pavyzdžiui, vyno rūšių ir jų sinonimų sąrašą, kuriame įtrauktos geografinės nuorodos ir įprastinių terminų sąrašą. Taip pat turėtų būti atsižvelgta į naujas PPO nares.
(2)
Nuokrypiai, susiję su šio alkoholio stiprumo analize, turėtų būti atliekami atsižvelgiant į specifines tam tikrų vynų savybes. Siekiant aiškumo, vynų sąrašas turėtų būti tikslesnis.
(3)
Nuostata, susijusi su valstybių narių pranešimais apie Reglamento (EB) Nr. 753/2002 19 straipsnio 3 dalyje nurodytas priemones, jau paseno. Aiškumo sumetimais jis turėtų būti panaikintas.
(4)
Jeigu kuris nors vyną gaminančios valstybės narės specialiomis nuostatomis reglamentuojamas metodas yra taikomas tradiciškai, ta valstybė narė, nukrypdama nuo įprastos taisyklės, suteikdama specialų leidimą ir tinkamai kontroliuodama gali leisti, kad rūšinis putojantis vynas pkr būtų gaminamas vieną ar kelis vyno sektoriaus produktus, kurie nėra kilę iš to konkretaus regiono, kurio pavadinimas suteikiamas vynui, įdedant į pagrindinį produktą, iš kurio gaunamas vynas. Siekiant užtikrinti, kad baigus taikyti šią Reglamento (EB) Nr. 753/2002 31 straipsnio 3 dalyje numatytą nukrypti leidžiančią nuostatą, nebūtų pakenkta ūkio subjektams ir kompetetingoms institucijoms, reikėtų pratęsti šios nuostatos taikymo terminą.
(5)
Atitinkamai reikėtų iš dalies pakeisti Reglamentą (EB) Nr. 753/2002.
(6)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 753/2002 iš dalies keičiamas taip:
1)
3 straipsnio 2 dalies pirma pastraipa pakeičiama taip:
„Faktinė alkoholio koncentracija, minima Reglamento (EB) Nr. 1493/1999 VII priedo A dalies 1 punkto trečioje įtraukoje ir VIII priedo B dalies 1 punkto d papunktyje, nurodoma procentiniais vienetais arba vienetų pusėmis. Nepažeidžiant leistinų nukrypimų, nustatytų naudojamam pamatiniam analizės metodui, nurodyta koncentracija nuo analizės metu nustatytos koncentracijos neturi skirtis daugiau kaip 0,5 %. Tačiau vynų su nurodytais derliaus metais, laikytų buteliuose daugiau kaip trejus metus, putojančių vynų, gazuotų putojančių vynų, pusiau putojančių vynų, gazuotų pusiau putojančių vynų, likerinių vynų ir vynų iš pernokusių vynuogių alkoholio koncentracija, nepažeidžiant leistinųjų naudojamo pamatinio analizės metodo nuokrypių, neturi skirtis daugiau kaip 0,8 % nuo analizės metu nustatytos koncentracijos. Po skaičiaus turi būti simbolis „% tūr.“, o prieš skaičių gali būti žodžiai „faktinė alkoholio koncentracija“, „faktinis alkoholis“ arba „alk“.“
2)
19 straipsnio 3 dalis išbraukiama.
3)
28 straipsnio trečia įtrauka pakeičiama taip:
„-
„indicazione geografica tipica“ arba „IGT“, jei stalo vynų kilmės Šalis Italija,“.
4)
31 straipsnio 3 dalis iš dalies keičiama taip:
a)
antros pastraipos b punkte nurodytos datos „2005 m. rugpjūčio 31 d.“ pakeičiamos datomis „2007 m. rugpjūčio 31 d.“;
b)
trečios pastraipos data „2005 m. rugpjūčio 31 d.“ pakeičiama data „2007 m. rugpjūčio 31 d.“.
5)
II ir III priedai pakeičiami šio reglamento I priedo tekstu.
6)
V priedas pakeičiamas šio reglamento II priedo tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 15 d.